SET ยังร่วงไม่หยุด เช้านี้รูดเกือบ 15 จุด เสี่ยงทำ Low ใหม่
SET ณ เวลา 10.41 น. ดัชนีอยู่ที่ 1,423.47 จุด ลบ 14.61 จุด หรือ 1.02% มูลค่าซื้อขายโดยรวม 7,168.40 ล้านบาท โดยการซื้อขายในช่วงเช้านี้มีแรงเทขายในหุ้นขนาดใหญ่ออกมาอย่างต่อเนื่อง ขณะที่ตลาดหุ้นเอเชียเช้านี้ส่วนใหญ่อยู่ในแดนลบ
27 ก.ค. 2558

ผู้สื่อข่าวรายงานว่า SET ณ เวลา 10.41 น. ดัชนีอยู่ที่ 1,423.47 จุด ลบ 14.61 จุด หรือ 1.02% มูลค่าซื้อขายโดยรวม 7,168.40 ล้านบาท
โดยการซื้อขายในช่วงเช้านี้มีแรงเทขายในหุ้นขนาดใหญ่ออกมาอย่างต่อเนื่อง นำโดยกลุ่มสื่อสาร ,พลังงาน ขณะที่ตลาดหุ้นเอเชียเช้านี้ส่วนใหญ่อยู่ในแดนลบ
ด้านนายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวลงกว่า 10 จุด เป็นไปตามตลาดหุ้นอื่นในภูมิภาคเอเชียที่ต่างปรับตัวลงกันทั่วหน้าก่อนการประชุมธนาคารกลางสหรัฐฯ (เฟด) ในช่วงกลางสัปดาห์นี้
นอกจากนี้ ตลาดยังไม่มีปัจจัยบวกใหม่เข้ามาทำให้ยังคงปรับตัวลงต่อเนื่อง จนหลุด Low เดิมที่ 1,433 จุด และมีการทำ Low ใหม่ จึงทำให้นักลงทุนชะลอการลงทุนไปก่อน อีกทั้งในสัปดาห์นี้ก็จะมีวันหยุดทำการในระหว่างสัปดาห์ด้วย ดังนั้น ตลาดคงจะเป็นลักษณะของการแกว่งไซต์เวย์ และซึมตัว พร้อมให้แนวรับ 1,422 จุด ส่วนแนวต้าน 1,450 จุด
หุ้นที่ปรับตัวลงกดดัน SET 5 อันดับแรกมีดังนี้

ที่มา ASPEN